laion/Wikipedia-Exotic huggingface dataset:
גוד ביי, אמריקה (סרט)

גוד ביי, אמריקה (ברוסית: Гудбай, Америка) הוא סרט דרמה קומית רוסי משנת 2020 בבימויו של סאריק אנדראסיאן ובכיכובם של דמיטרי נאגייב, ולדימיר יאגליץ', ליאנקה גרו ואחרים. הקרנת הבכורה של הסרט תוכננה ל-22 באפריל 2020, אך בעקבות התפרצות נגיף הקורונה ברוסיה, תאריך ההקרנה הוזז ל-8 באוקטובר אותה שנה זהו שיתוף הפעולה השני בין הבמאי סאריק אנדראסיאן לשחקן דמיטרי נאגייב, אחרי בלתי נסלח. עלילת הסרט מורכבת מסיפורים שונים המגוללים את סיפורם של מהגרים רוסים בארצות הברית. ויקטור סרגייביץ' נוסע לארצות הברית לבקר את בתו ובאימה מגלה כי נכדו פול, אף שהוא מדבר רוסית, אינו מבין דברים פשוטים המוכרים ומובנים לכל נער ברוסיה. ארמן חסר העליזות מנסה להשיג דריסת רגל בארצות הברית, ובהדרגה מבין את כל התענוגות של נישואים פיקטיביים. עבור יוליה, שהתמקמה זה מכבר בארצות הברית, בעיה בלתי צפויה היא חוסר היכולת למצוא געפילטע פיש שהוכן נכון. לפני זמן לא רב עבר איגור לאמריקה בכל דרך אפשרית בניסיון להכחיש את עברו הרוסי וכינה את עצמו ג'ייסון. נראה שאנשים שונים לחלוטין עם בעיות שונות לחלוטין, אבל ההרפתקן גאורגי המסוגל לפתור כל בעיה מוכיח שזה לא כך נכון, כל הגיבורים סובלים ממחלה אחת - הם מנסים לשכוח מהשורשים שלהם, מחמיצים את האמת הפשוטה: אתה יכול לעזוב את רוסיה, אבל אתה לא יכול להפסיק להיות רוסי. יורי סטויאנוב - ויקטור סרגייביץ' דמיטרי נאגייב - גריגורי / ג'ורג' ליאנקה גרו - סמנתה, רעייתו של ארמן ולדימיר יאגליץ' - איגור נוביקוב / ג'ייסון נורמן יליזבטה מוריאק - יוליה נדז'דה מיכאלקובה - אירינה גרנט טוחטיאן - ארמן אירינה טמיצ'בה - אליסה מיקאל ארמיאן - ניק דוברומיר משוקוב - פאבל / פול יליזבטה ואליושקינה- אמה של יוליה אולגה טומאיקינה- רוזה יקטרינה ואסילייבה - סבתה של יוליה סמיון סטרוגאצ'וב- סולומון סמיון טרסקונוב - ליובה צילומי הסדרה נערכו במהלך שנת 2019 כשהשחקנים הוטסו ללוס אנג'לס, בה נערכו הצילומים ונכללו גם אתרי צילום בטרמינל טום בראדלי בנמל התעופה הבינלאומי של לוס אנג'לס, במרכז העסקים הראשי ובשכונת מגורים בה צולמו חלק נכבד מהסצנות. "גוד ביי, אמריקה", במסד הנתונים הקולנועיים IMDb (באנגלית) "גוד ביי, אמריקה", במסד הנתונים הקולנועיים KinoPoisk (ברוסית) גוד ביי, אמריקה באתר kinopoisk.ru גוד ביי, אמריקה באתר filmpro.ru גוד ביי, אמריקה באתר kino-teatr.ru גוד ביי, אמריקה באתר ivi.ru "גוד ביי, אמריקה", קרן הקולנוע הרוסי גוד ביי, אמריקה במסד הנתונים הקולנועי IMDb Вышел трейлер фильма «Гудбай, Америка!» с Дмитрием Нагиевым Гудбай, Америка — Трейлер (2020) «Запрусь с друзьями в квартире и начну снимать фильм», איזבסטיה Goodbye, America Самый жизнерадостный фильм сезона: «ГУДБАЙ, АМЕРИКА» с Дмитрием Нагиевым
השיר שיביא לך אהבה

"השיר שיביא לך אהבה" הוא פזמון שכתבה והלחינה לאה שבת וביצעה גלי עטרי. השיר יצא לאור בסוף 1993. השיר נכלל באלבום "סימנים" של עטרי מ־1994 והיה לבולט ביותר ממנו. שמו באלבום הוא "שיר שיביא לך אהבה". במצעד הפזמונים העברי השנתי של רשת ג' לשנת תשנ"ד (1994) הגיע השיר למקום החמישי. עטרי סיפרה על השיר: "אין ספק שזה אחד הלהיטים הכי גדולים שלי. אני זוכרת שעבדתי אז על האלבום 'סימנים', אספתי חומרים וקיבלתי קסטה וזה היה השיר השביעי בתוכה. המבנה המקורי של השיר לא היה כל כך טוב, אבל תפס אותי נורא הפזמון שלו ואז יחד עם יהודה עדר, המפיק המוזיקלי של האלבום, הבאנו פשוט מבנה יפה יותר. גם הטקסט של לאה שבת מאד דיבר אליי. היו בו את כל הדברים שאני אומרת לאחרים, על השמחה שהייתה כלואה בגוף וצריך לשחרר אותה, לעשות מה שאנחנו רוצות ועוד. בכל תקופה יש שיר אחד שאותו אני שומעת בראש קצת יותר, אני ממש לא מקשיבה לעצמי מעבר ללשמוע בראש, ובשנה וחצי האחרונות חשבתי הרבה על הפזמון, עד כמה המילים שלו נכונות לכל תקופה, גם כשטוב לך וגם כשלא" — . עטרי הוציאה בשנת 2001 אלבום אוסף שמתכתב עם שם השיר, ונקרא "השירים שיביאו לכם אהבה". מילות השיר "שיר שיביא לך אהבה", באתר שירונט גלי עטרי - השיר שיביא לך אהבה, סרטון באתר יוטיוב (אורך: 4:13) לדף השיר באתר הספרייה הלאומית גלי עטרי, מאמר אורח‏, גלי עטרי - "השיר שיביא לך אהבה", באתר וואלה, 15 בספטמבר 2009
תני לי להחליט

תני לי להחליט הוא שיר של ג'וזי כץ מתוך האלבום "הפסטיבל הישראלי לשירי ילדים מספר 7" שיצא לאור בשנת 1976. השיר נכתב על ידי עדה נסטוביץ, הולחן ועובד על ידי אילן וירצברג עבור פסטיבל שירי הילדים 1976. בפסטיבל, הגיע השיר למקום התשיעי. בשנת 1994 ביצעה ריטה את השיר במסגרת החלק האמנותי של הפסטיגל. את השיר בגרסה זו עיבדו עובד אפרת, רמי קלינשטיין וגיל פלדמן. כמו כן, השיר נכלל באלבום האוסף של ריטה, "תחנות בזמן". ב-1998 במסגרת ספיישל של יום העצמאות ה-50 למדינה בערוץ הילדים, שבו מנחי הערוץ ביצעו ברובם גרסאות כיסוי לשירים קיימים, השיר בוצע על ידי ארז בן הרוש וליאת אחירון. כאשר בקליפ עצמו ארז שיחק את הילד שרק רוצה לישון וליאת את האם שמנסה להעירו. הפסטיבל הישראלי לשירי ילדים מספר 7, עמ' 4, הוצאת המוזיקה, 1976. (הספר בקטלוג ULI) אריה בודיאן (עורך), כוכב נולד: מיטב שירי הפסטיבל הישראלי לשירי ילדים, עמ' 33, ישרא-תו, 1983. (הספר בקטלוג ULI) סרטון השיר "תני לי להחליט" באתר יוטיוב מילות השיר "תני לי להחליט" באתר שירונט תני לי להחליט, באתר "פזמונט" תני לי להחליט, באתר אקו"ם לדף השיר באתר הספרייה הלאומית תני לי להחליט באתר סטריאו ומונו ג'וזי כץ: "שמוליק היה חלק גדול מחיי", באתר ‏מאקו‏, 18 בפברואר 2013 המצעד השבועי של רשת ג' מתאריך 28 בפברואר 1977, באתר "פזמונט" המצעד השנתי תשל"ז (1977), באתר "פזמונט" מצעד פסטיבלי הילדים, באתר "פזמונט" ריטה - תני לי להחליט (מתוך האלבום "תחנות בזמן - אוסף שירים") Rita, סרטון באתר יוטיוב (אורך: 3:51)
סילורים

הסילורים (באנגלית: Silures) היו שבט קלטי אשר שכן באזור דרום-מזרח ויילס של ימינו בתקופה הטרום-רומית בבריטניה. שטחי השבט שכנו באזורים ההריים של דרום-מזרח ויילס, הם גבלו עם האורדוביקים מצפון, הדובונאי ממזרח, הדמטי ממערב ותעלת בריסטול מדרום. אנשי השבט עסקו בעיקר בחקלאות, גידול כבשים וכמו כן הקימו מספר מבצרי גבעה ששימשו מרכזי מסחר ושלטון אזוריים. מקור השם סילור משמעו ככל הנראה "זרע", זאת ניתן לראות במספר שפות האזור; Hil בוולשית, ו-Sil באירית עתיקה, הכוונה היא ככל הנראה לכך שבני השבט כולם נצר לאב קדמון אחד. ההיסטוריון טקיטוס תיאר את הסילורים בחיבורו על הגנרל הרומי יוליוס אגריקולה, על פי תיאור זה הסילורים היו בעלי מראה שונה מהעמים הקלטים האחרים באזור, הם היו בעלי עור שחום יותר ותלתים כהים וכן היו דומים יותר לקלטים מחצי האי האיברי: ”...הפרצופים הכהים של הסילורים, האיכות המתולתלת, באופן כללי, של שערותיהם, ומיקומה של ספרד מול חופיהם, מעידים על מעברם בימי קדם של [אנשים מחצי האי האיברי] ועל הכיבוש של מחוזות אלו על ידי אותם אנשים...” גם ההיסטוריון יורדנס הגיע להבחנה דומה: ”...הסילורים הם בעלי תווי פנים שחומים והם נולדים בדרך כלל עם שיער שחור מתולתל, אך לתושבי קלדוניה יש שיער אדמדם וגוף גדול וגמיש. [הסילורים] הם כמו הגאלים או הספרדים...” יחד עם האורדוביקים מצפון, הסילורים היו בין מספר שבטים קלטים אשר נלחמו כנגד האימפריה הרומית במהלך הכיבוש של בריטניה, זאת בהנהגת קרקטוס ראש שבט הקטוולאונים ששכן במזרח אנגליה. ישנם עדויות לכך שהסילורים הפסיקו בשלב מסוים להילחם ברומאים וחיו בשלום תחת השלטון החדש, שכן מרכזי השבט ההיסטוריים המשיכו להתקיים כמרכזים חשובים לאורך התקופה הרומאית ובשונה מאזורים אחרים באי הבריטי, לא הייתה נוכחות צבאית רומאית גדולה באזור והיישובים חוו דווקא פריחה כלכלית. לאומתם שבטים אחרים שהמשיכו להתנגד לשלטון הרומאי, בהם האורדוביקים מצפון, חוו הרס וחורבן תחת הכוחות הרומאיים ובשטחם הוקמו עשרות מבצרים ויישובים צבאיים. לאחר נפילת האימפריה הרומית והשלטון הרומי בבריטניה במאה ה-5, חלק נכבד משטחי השבט ההיסטוריים הפכו לבסיס לממלכת גוונט,[דרושה הבהרה] ששמה הוא שיבוש של העיר הרומאית וונטה סילורום שהוקמה כמרכז לשבט תחת השלטון הרומאי. Morgan, Prys, (Ed.). 2001. The Tempus History of Wales: 25,000 BC - AD 2000. Stroud, UK: Tempus Publishing. אודות הסילורים באתר Ancient-Origins. השבט באתר History Files. סילורים, באתר אנציקלופדיה בריטניקה (באנגלית) יורדנס, המקורות וחיי הגותים, פסקה 13. מתוך פרויקט גוטנברג. Prys, 2001, עמ' 39-41.
Head over Heels (אלבום)

Head Over Heels (בעברית: מאוהבת מעל הראש) הוא אלבומה השלישי של הזמרת האמריקאית פאולה עבדול, אשר יצא ב-13 ביוני 1995, על ידי חברת התקליטים וירג'ין רקורדס. מתוך האלבום יצאו שלושה סינגלים: "My Love Is for Real",‏ "Crazy Cool" ו-"Ain't Never Gonna Give You Up". האלבום הגיע למקום ה-18 במצעד הבילבורד 200. ב-1994 החליטה עבדול לקחת הפסקה מקריירה מוזיקלית כדי להתמקד בחיה האישיים. באותה שנה היא התגרשה מבעלה ואף חלתה בבולמיה. באחד מראיונותיה דיברה עבדול על התקופה הזו ואמרה: "הרגשתי כל כך עצובה, פשוט הייתי צריכה להתמלא. זה הרגיש כאילו ניסיתי למלא חור גדול וריק". בעקבות כך, אלבום זה הפך לאלבום האישי ביותר בקריירה של עבדול, "לקחתי את כל החומרים שפחדתי להראות ושמתי אותם במוזיקה שלי" אמרה עבדול ואף הוסיפה: "זה מרחב ומזן אחר לגברי עבורי. חוויתי צמיחה רוחנית שאפשרה לי לחזור באמת למה שאני הכי נהנית לעשות. וזה לגמרי התחבר למקום שלי כזמרת ורקדנית". על האלבום עבדול החליטה לעבוד עם מספר מפיקים גדול יותר ממה שעבדה על אלבומה הקודם על מנת לקבל מגוון של דעות וטעמים מוזיקליים. בנוסף עבדול הצהירה כי הייתה מעורבת יותר בהפקה של השירים ובאופן כללי הייתה מעורבת יותר בכל מה שקשור לאלבום ולטענתה המפיקים שלה אהבו את מעורבותה באלבום והודו לה על כך שהביעה את מחשבותיה. מידע על האלבום Head over Heels באתר MusicBrainz מידע על האלבום Head over Heels באתר AllMusic האלבום Head over Heels באתר Discogs האלבום Head over Heels באתר ספוטיפיי Paula Abdul, Billboard
Greatest Hits (אלבום של פאולה עבדול)

Greatest Hits (בעברית: אוסף הלהיטים) הוא אלבום הלהיטים הראשון של הזמרת-יוצרת האמריקאית פאולה עבדול. אלבום הלהיטים יצא לאור ב-26 בספטמבר 2000, חברת התקליטים על ידי וירג'ין רקורדס. האלבום מכיל אוסף של כל הסינגלים שהוציאה עבדול לאורך כל הקריירה שלה מלבד הסינגל "Will You Marry Me?" והסינגל "Crazy Love" שנכלל רק במהדורה היפנית של האלבום. בנוסף האלבום כולל גם מחרוזת רמיקסים שלא פורסמה לעולם. בניגוד לאלבומיה הקודמים של עבדול האלבום לא זכה להצלחה כאשר מכר 138 אלף עותקים בארצות הברית (נכון לינואר 2006) ובכך הפך לאלבום הראשון שלה בארצות הברית שלא קיבל מעמד כל שהוא. באוסטרליה הוא גם לא זכה להצלחה ודורג במקום ה-370 בלבד במצעד האוסטרלי. מידע על האלבום Greatest Hits באתר MusicBrainz האלבום Greatest Hits באתר Discogs Paula Abdul - Greatest Hits, Discogs (באנגלית)
הביתה, הלוך חזור (שיר)

הביתה הלוך חזור הוא סינגל של הפרויקט של עידן רייכל שהוקלט על ידי הזמרת הישראלית כברה קסאי. השיר יצא לאור בספטמבר 2007, כסינגל הראשון מתוך אלבום האוסף "הביתה, הלוך חזור", על ידי חברת התקליטים הליקון. את השיר כתב והלחין עידן רייכל והפיקו רייכל וגלעד שמואלי. הוא שיר הנושא של הסרט הדוקומנטרי "שחור על לבן", שביים תומר הימן, המתעד את ביקורו ואת הופעותיו של הפרויקט של עידן רייכל באתיופיה. בסרט ביצע רייכל את השיר. הווידאו קליפ הנלווה לשיר הועלה לערוץ היוטיוב של עידן רייכל ב-4 באוגוסט 2011, סמוך להעלאתם של קליפים נוספים של הפרויקט. השיר הגיע בשיאו למקום הראשון במצעד הפזמונים השבועי של רשת ג'. למרות הצלחתו במצעד השבועי, הוא לא הצליח להיכנס למצעד השנתי של התחנה. גם במצעד השבועי של רדיו אמצע הדרך הגיע השיר למקום הראשון. הבלוגר ומבקר המוזיקה יוסי חרסונסקי סקר את השיר בחיוב, והעניק לו ציון של ארבעה כוכבי זהב מתוך חמישה. סרטון השיר "הביתה, הלוך חזור" באתר יוטיוב מילות השיר "הביתה, הלוך חזור" באתר שירונט הביתה, הלוך חזור, באתר אקו"ם לדף השיר באתר הספרייה הלאומית הביתה הלוך, חזור, באתר יוסמיוסיק, ‏2007-09-18 עידן רייכל מספר על השירים שכתב לריטה, מאיה בוסקילה ודין דין אביב, באתר ‏מאקו‏, 12 במרץ 2009 אור ברנע, בשנה הבאה באדיס אבבה, באתר ynet, 19 בספטמבר 2007 The Idan Raichel Project - הפרויקט של עידן רייכל - הביתה, הלוך חזור, סרטון באתר יוטיוב (אורך: 3:44) הביתה הלוך חזור, באתר "פזמונט"
מינסטרלנד ג'ירו

מינסטרלנד ג'ירו (בגרמנית: Münsterland Giro; שם רשמי: Sparkassen Münsterland Giro) הוא מרוץ אופני כביש חד יומי שנערך בגרמניה מאז 2006. המרוץ נמצא בדרג 1.פרו בסבב ה-UCI Pro Series. המרוץ נוסד ב-2006, אז ניצח בו פול מרטנס מסקיל שימאנו. המרוץ מסתיים במינסטר באופן קבוע, כשהערים שהמרוץ מוזנק מהם משתנות. לדוגמה, ב-2011 הוזנק המרוץ מנורדקירצ'ן ושנה לאחר מכן מאמסדטן, בעקבות כך, גם אורך המסלול משתנה. המרוץ מתאים למאיצים בשל מסלולו המישורי, והוא נערך בתחילת אוקטובר. מדיה וקבצים בנושא מינסטרלנד ג'ירו בוויקישיתוף
נמל התעופה יקוטסק

נמל התעופה הבינלאומי פלטון אויונסקי יקוטסק (ביקוטית: Платон Ойуунускай аатынан аан дойдутааҕы Дьокуускай аэропорт), הוא שדה תעופה ביקוטסק שברוסיה. הנמל הוא בעל קיבולת של כ-700 נוסעים לשעה. בנמל מסלול ישן אחד המשמש אזור חניה למטוסים שלא בשימוש. שדה התעופה הוא מוקד עבור חמש חברות תעופה אזוריות, כולל יקוטיה איירליינס ופולאר איירליינס. עד שנת 1992 היה לחברת אירופלוט מונופול על טיסות פנים סובייטיות, ובטיסותיה התרחשו תאונות רבות. כתריסר תאונות קטלניות התרחשו ביקוטסק או בסמוך לה (ראו תקריות תעופה ברוסיה). ב־4 בפברואר 2010, טיסה 425 של חברת התעופה יקוטיה איירליינס, שהופעלה על ידי אנטונוב An-24 RA-47360, סבלה מכשל במנוע בעת ההמראה לשדה התעופה אוליוקמינסק. במהלך הנחיתה, נסוגה התחתית הראשית של חזית המטוס והתושבת שלו ונגרם נזק משמעותי למטוס. ב-10 באוקטובר 2018, טיסה 414, שהופעלה על ידי סוחוי סופרג'ט 100 RA-89011, יצאה ממסלול הנחיתה בשדה התעופה יקוטסק מאולן-אודה. במהלך הנחיתה נשברה השלדה האחורית של המטוס. איש לא נהרג בהתרסקות, אך ארבעה אנשים נפגעו. מדיה וקבצים בנושא נמל התעופה יקוטסק בוויקישיתוף אתר האינטרנט הרשמי של נמל התעופה יקוטסק נמל התעופה יקוטסק, ברשת החברתית אינסטגרם נמל התעופה יקוטסק, סרטונים בערוץ היוטיוב מאמר על שדה תעופה יקוטסק Airport information for UEEE שדה תעופה יקוטסק אביאטקה, חוברת הדרכה Hradecky, Simon. "Accident: Yakutia AN24 at Yakutsk on Feb 4th 2010, rejected takeoff, presumably early gear retraction". Aviation Herald. נבדק ב-4 בפברואר 2010. {{cite web}}: (עזרה) "Yakutia Superjet damaged in Yakutsk landing excursion". 10 באוקטובר 2018. {{cite web}}: (עזרה) "Четыре пассажира рейса "Улан-Удэ-Якутск" обратились в больницу". 10 באוקטובר 2018. {{cite web}}: (עזרה)
על אישים מפורסמים (הירונימוס)

על אישים מפורסמים (בלטינית: De Viris Illustribus) הוא אוסף ביוגרפיות קצרות של 135 מחברים, שנכתבו בלטינית במאה ה-4 על ידי אב הכנסייה הירונימוס. הירונימוס השלים את היצירה הזו בבית לחם בשנת 3–392 לספירה. היא מורכבת מפרולוג ו-135 פרקים, שכל אחד מהם כולל ביוגרפיה קצרה. הירונימוס עצמו הוא נושאו של הפרק האחרון. גרסה יוונית לספר, ייתכן של אותו סופרוניוס שהוא נושאו של פרק 134, שרדה אף היא. ביוגרפיות רבות עוסקות באישים חשובים בהיסטוריה של הכנסייה הנוצרית, ומקדישות תשומת לב מיוחדת לקריירה שלהם כסופרים. החיבור נכתב כיצירה אפולוגטית, שמטרתה להוכיח שהכנסייה יצרה אישים מלומדים. הספר הוקדש לפלאוויוס לוקיוס דקסטר, ששימש כמנהל חצרו (אנ') של הקיסר תאודוסיוס הראשון וכפראיפקטוס פראיטוריו (אנ') של הקיסר הונוריוס. דקסטר היה בנו של פקיאנוס, שביוגרפיה שלו מופיעה בחיבור. להלן מופיעים נושאי 135 הביוגרפיות של הירונימוס, על פי מספרי הפרקים שנמצאים במהדורות: בסיום החיבור מספק הירונימוס ביוגרפיה של עצמו, כדוגמה המאוחרת ביותר ליצירתם המלומדת של נוצרים. בפרק 135 הוא סיכם את הקריירה שלו עד אותו הזמן: אני, הירונימוס, בנו של אוסביוס, מהעיר סטרידו (אנ'), שנמצאת על גבול דלמטיה ופאנוניה ונפלה בידי הגותים, עד השנה הנוכחית, כלומר השנה הארבע עשרה לקיסר תאודוסיוס, כתבתי את החיבורים הבאים: "חייו של פאולוס הנזיר", ספר אחד של מכתבים לאנשים שונים, "הטפה להליודורוס", "מחלוקת לוקיפריאנוס ואורתודוקסוס", "כרוניקה של היסטוריה אוניברסלית", "28 דרשות של אוריגנס על ירמיהו ויחזקאל", שתרגמתי מיוונית ללטינית, "על השרפים", "על הושענא", "על הבן הזהיר והבן האובד", "על שלוש שאלות של החוק העתיק", "דרשות על שיר השירים" שתיים, "נגד הלווידיוס", "על בתוליותה הנצחית של מרים", "לאוסטוכיוס", "על שמירת הבתוליות, ספר אחד של "אגרות למרקלה" (אנ'), מכתב ניחומים לפאולה "על מותה של בת", שלושה ספרים של "פירושים על האיגרת של פאולוס אל הגלטים", כמו כן שלושה ספרים של "פרשנויות על האיגרת אל האפסים", "על האיגרת אל טיטוס" ספר אחד, "על האיגרת אל פילימון" אחד, "פירושים על קהלת", ספר אחד של "שאלות בעברית על בראשית", ספר אחד "על מקומות ביהודה", ספר אחד של "שמות עבריים", "דידימוס על רוח הקודש", שתרגמתי ללטינית ספר אחד, "39 דרשות על לוקאס", "על תהילים י עד טז", שבעה ספרים, "על הנזיר השבוי", "חיי הילאריון המבורך". תרגמתי את הברית החדשה מיוונית, ואת הברית הישנה מעברית, וכמה מכתבים שכתבתי לפאולה ואוסטוכיום (אנ') אני לא יודע, מכיוון שאני כותב מדי יום. כתבתי בנוסף, שני ספרים של "הסברים על מיכה", ספר אחד "על נחום", שני ספרים "על חבקוק", אחד "על צפניה", אחד "על חגי", וכן רבים אחרים על הנביאים שעדיין לא גמורים ואני עדיין עובד עליהם. Jerome and Gennadius, על חיבוריהם של הירונימוס וגנאדיוס Lives of Illustrious Men, תרגום לאנגלית Lives of Illustrious Men/Jerome, בוויקיטקסט באנגלית De viris illustribus, הטקסט בלטינית ובאנגלית De Viris Illustribus, תרגום לאנגלית, באתר newadvent.org הירונימוס על לוקאס (באנגלית) St. Jerome, באתר newadvent.org St. Pacian, באתר Saints Alive Jerome the presbyter, בוויקיטקסט באנגלית
יקוטיה איירליינס

יקוטיה איירליינס (ברוסית: Авиакомпания Якутия, אוויאקומפאניה יקוטיה) היא חברת תעופה שבסיסה ביקוטסק שברפובליקת סאחה-יקוטיה אשר ברוסיה. היא מפעילה טיסות פנים ברוסיה ובאזור חבר העמים של המדינות העצמאיות, כמו גם יעדים באירופה, אסיה וצפון אמריקה ממרכזה בנמל התעופה יקוטסק ונמל התעופה הבינלאומי ונוקובו במוסקבה. חברת התעופה הוקמה בשנת 2002, והיא בבעלות רפובליקת סאחה-יקוטיה. החל ממרץ 2015 מפעילה יקוטיה איירליינס יותר מ-55 טיסות. ב-4 בפברואר 2010, טיסה 425, שהופעלה על ידי אנטונוב An-24 RA-47360, ספגה כשל במנוע בעת ההמראה משדה נמל התעופה יקוטסק לנמל התעופה אוליוקמינסק. במהלך הנחיתה, נסוגה התחתית הראשית של האף והנמל ונגרם נזק משמעותי למטוס. איש לא נפגע או נהרג בהתרסקות והמטוס תוקן לאחר מכן והוחזר לשירותו. ב-10 באוקטובר 2018, טיסה 414 שהופעלה על ידי סוחוי סופרג'ט 100 RA-89011 יצאה מהמסלול עם הנחיתה בנמל התעופה יקוטסק מאולן-אודה. במהלך האירוע ציוד הנחיתה הראשי של המטוס קרס. איש לא נהרג בהתרסקות, ארבעה אנשים נפצעו. מדיה וקבצים בנושא יקוטיה איירליינס בוויקישיתוף אתר האינטרנט הרשמי של יקוטיה איירליינס (ברוסית) צי חברת התעופה Yakutia "About Us (אורכב 04.10.2010 בארכיון Wayback Machine)." Yakutia Airlines. Retrieved on 18 July 2010. "JSC "Air Company Yakutia" Address: 9, Bykovsky st., Yakutsk, Russia, 677014." Russian address: "Contact Us (אורכב 04.10.2010 בארכיון Wayback Machine)." "АО «Авиакомпания «Якутия» Адрес: Республика Саха (Якутия), 677014, г. Якутск, ул. Быковского, 9" Hradecky, Simon. "Accident: Yakutia AN24 at Yakutsk on Feb 4th 2010, rejected takeoff, presumably early gear retraction". Aviation Herald. נבדק ב-4 בפברואר 2010. {{cite web}}: (עזרה) "Yakutia Superjet damaged in Yakutsk landing excursion". 10 באוקטובר 2018. {{cite web}}: (עזרה) "Чeтыpe пaccaжиpa peйca «Улaн-Удэ-Якyтcк» oбpaтилиcь в бoльницy". 10 באוקטובר 2018. {{cite web}}: (עזרה)
אדון וגברת בשינוי אדרת (סדרת טלוויזיה)

אדון וגברת בשינוי אדרת (בצרפתית: Monsieur Bonhomme; באנגלית: Mr. Men and Little Miss) היא סדרת טלוויזיה מונפשת צרפתית-בריטית בת 104 פרקים באורך 5 דקות כל אחד, אשר שודרה לראשונה ב-5 בספטמבר 1995. הסדרה מהווה עיבוד לסדרת ספרי הילדים "מר וגברת" שנוצרו בשנות השבעים והשמונים על ידי הסופר הבריטי רוג'ר הרגריבס ובנו אדם הרגריבס. הסדרה הופקה על ידי חברת Marina Productions ושודרה במקור על ערוץ הטלוויזיה הבריטי CITV (אנ') וערוץ הטלוויזיה הצרפתי France 3. כל פרק בסדרה מתמקד בהרפתקאותיה ההומוריסטיות של דמות שונה בעלת תכונת אישיות דומיננטית (מר מגושם, מר שמח, גברת שובבה, מר חמדן, מר גאוותן, וכו') המוצגת באופן מוגזם במטרה להעביר שיעור מוסרי פשוט. בישראל הסדרה שודרה ב-1997 בדיבוב עברי בטלוויזיה החינוכית. אדון וגברת בשינוי אדרת, ברשת החברתית אקס (טוויטר) "אדון וגברת בשינוי אדרת", במסד הנתונים הקולנועיים IMDb (באנגלית) אדון וגברת בשינוי אדרת, במיזם "אישים" לתיעוד היצירה הישראלית
אקוספין רפטור

אקוספין רפטור (Ecospin raptor) הוא דגם של קטנוע חשמלי תלת גלגלי מתוצרת חברת אקוספין הבריטית. הקטנוע עוצב ותוכנן על ידי האחים לומס (Paul and David Loomes) במטרה לשמש ככלי רכב אישי להתערבות מהירה עבור כוחות ביטחון ונותני שירות, הן במתחמים סגורים והומי אדם כגון פארקים, שדות תעופה או התכנסויות ציבוריות המוניות, והן כרכב סיור קל בכביש הציבורי. הקטנוע הוצג לראשונה בשנת 2011, ובשנת 2012 קיבל את האישור לתנועה בכבישים ציבוריים בבריטניה. יחודו של הקטנוע הוא בכך שהנהג אינו יושב כמקובל, אלא עומד על במה במרכז הכלי, וכן כי המדובר בכלי רכב ראשון מסוג זה המאפשר קבלת רישוי לתנועה גם בכבישים ציבוריים הדורשים עמידה בתקני בטיחות אקטיביים ופסיביים מחמירים. הקטנוע בנוי על בסיס שלדת מתכת. מבנה הקטנוע ותנוחת הנהיגה יוצרים מרכז כובד נמוך במיוחד המקנים לקטנוע יציבות רבה גם תוך ביצוע שינויי כיוון חדים. הגלגלים האחוריים שאליהם מחוברת מערכת ההנעה הם בעלי קוטר גדול משמעותית מן הגלגל הקדמי הקטן והרחב (בלון). מבנה זה מקנה לכלי כושר תנועה ומשיכה גבוה מאוד בתנועה קדימה, יכולת צידוד מעולה של כמעט "על המקום", וכושר עבירות ותנועה גם בתנאי שטח קשים. הקטנוע מונע באמצעות שני מנועים חשמליים בהספק 2kw כל אחד, ללא מברשת, המחוברים בנפרד, ישירות לכל אחד מן הגלגלים האחוריים. ניהול צריכת האנרגיה של המנועים חסכונית במיוחד, ומאפשרת תנועה מהירה גם עם משקל כבד של עד 340 ק"ג, עליות תלולות בשיפוע של עד 14% או בצירוף נגרר. כל אחד מן הגלגלים מצויד בבולמי דיסק הידראולים לשיפור הבטיחות בעת תנועה במרחבים צפופים וכן בעת התנועה בכביש הציבורי. מהירותו המקסימלית של הקטנוע היא 40 קמ"ש והיא מושגת תוך 6 שניות ומאפשרת השתלבות בתנועה עירונית. המהירות המקסימלית ניתנת להגבלה עפי דרישת הלקוח. עם זאת, ולצורך תנועה במתחמים צפופים או הומי אדם ניתן להגביל את המהירות עד למהירות "זחילה" של כ-2 קמ"ש בלבד. הקטנוע מצויד בהילוך אחורי המשפר משמעותית את יכולת התמרון והתנועה שלו במתחמים צפופים. מנועי הקטנוע ניזונים מסוללות 48V בטכנולוגיה של ליתיום-יון. מערכת ניהול צריכת האנרגיה מאפשרת שילוב של סוללה אחת ועד שלוש, בהתאם לצורכי היישום הספציפיים בהיבטים של משקל, טווח נסיעה או מהירות. כל סוללה מאפשרת טווח נסיעה של כ-30 ק"מ בהתחשב בפני השטח וסגנון הנהיגה פרטניים, כך שטווח הנסיעה המקסימלי ללא החלפת סוללות הוא כ-90 ק"מ. מארזי הסוללות בנויים בצורת מגירות, וניתנים להחלפה מהירה בשליפה. טכניקה זו היא יעילה וחסכונית במיוחד בהיבט של דרישות זמן הטעינה במהלך תקופת הפעילות של הכלי, ולמעשה מאפשרת זמן וטווח פעילות בלתי מוגבל. אקוספין רפטור - ספר הדרכה סקירה אודות הכלי סקירה אודות הכלי אודות הכלי בדף היבואן בישראל סרטון-אקוספין רפטור בניסוי מבצעי על ידי משטרת ניו יורק
גביע המדינה בכדורגל נשים 2006/2007

גביע המדינה בכדורגל נשים לעונת 2006/2007 היא התחרות ה-9 מאז היווסדה. משחקי התחרות החלו ב-9 בינואר 2007 ומשחק הגמר נערך ב-19 באפריל 2007 והסתיים בניצחון של מכבי חולון על אס"א תל אביב בדרך לזכייה חמישית ברציפות בתואר. בעונה זו הוקמה לראשונה גם ליגת נשים שנייה. לגביע נרשמו 10 קבוצות מהליגה הראשונה ו-5 מהשנייה אך בפועל ויתרו חלק גדול מהקבוצות על ההשתתפות בתחרות. לפי תקנון התחרות, בעונה זו נערכו 4 סיבובים כשבסיבוב הראשון השתתפו 14 קבוצות ורק קבוצה אחת הוגרלה להעפיל באופן אוטומטי לרבע הגמר. הסיבוב הראשון בתחרות היה למעשה שמינית הגמר. לסיבוב זה נרשמו 14 קבוצות אך בפועל התקיים רק משחק אחד. אל 7 העולות משמינית הגמר הצטרפה קבוצה אחת שעלתה בהגרלה לשלב זה שהתקיים בין ה-23 ל-24 בינואר 2007. משחקי חצי הגמר התקיימו בהצגה כפולה ב-10 באפריל באצטדיון נס ציונה. עונת 2006/2007 בליגת כדורגל נשים עונת 2006/2007 בגביע המדינה בכדורגל נשים, באתר ההתאחדות לכדורגל בישראל יעל מרגלית, ‏מכבי חולון זכתה בגביע המדינה לנשים, באתר ONE‏, 19 באפריל 2007 נשים: מכבי חולון זכתה בגביע, באתר וואלה, 19 באפריל 2007